钦定古今图书集成/明伦汇编/宫闱典/第068卷 > 明三
## 钦定古今图书集成/明伦汇编/宫闱典/第068卷 > 明三

### 宪宗成化七年立皇子祐极为皇太子

按《大政纪》，“成化七年十一月，立皇子祐极为皇太子。”
祐极，万贵妃所生。

按《明外史悼恭太子传》：“宪宗十三子第二子孝宗。悼
恭太子祐极，宪宗长子，母柏贤妃，成化七年，立为皇
太子。是年冬，彗星见东方，未几，太子薨。”

成化十一年，册立皇子祐樘为皇太子。

按《大政纪》：成化十一年五月，上命皇子至文华门，召
文武大臣进见。数日，上御文华殿，召商辂、万安、刘翊、
刘吉至座前，问曰：“皇子既出，将何如处之？”辂等对曰：
“皇上即位十年，储副未定，天下人心属望久矣，当立
为太子。”上曰：“即举行乎？”对曰：“今天气尚炎，俟秋凉举
行。”上曰：“然。”辂复曰：“皇子饥饱寒暖之节，须劳圣虑。”上
颔之曰：“已命太监怀恩、覃昌侍矣。”辂等退，赐酒饭于
文华门外，命太监怀恩、覃昌侍之。九月，文武群臣上
表请立皇太子，礼部上《册立皇太子仪注》。十一月癸
丑，册立皇太子，诏告天下。

按《名山藏典谟记》：“孝宗敬皇帝，讳祐樘，宪宗子也。母
曰纪淑妃。宪宗王皇后无子，万贵妃宠而妒，他妃不
得子。淑妃一幸上，为万贵妃所谮逐。既有身，及生上，
周皇太后、王皇后私育之，而不敢以闻。及六岁，宪宗
方知有上，即册立为皇太子。宪宗崩，以其年九月壬
寅即位。”

按《明会典》，“凡册立东宫。成化十一年，赐亲王一等，银
二百两，纻丝八匹，纱八匹，罗八匹，锦四段，生熟绢十
六匹，高丽布十匹，白氁丝布十匹，西洋布十匹。二等，
银一百两，纻丝六匹，纱六匹，罗六匹，锦四段，生熟绢
十二匹，高丽布六匹，白氁丝布六匹，西洋布六匹。”

### 孝宗弘治五年三月册立皇长子厚𤋜为皇太子大赦天下

按：《大政纪》云云。

按《名山藏典谟记》：“武宗毅皇帝讳厚。”𤋜孝宗嫡长子
也。生二岁，立为太子。稍长，英敏好骑射。孝宗大渐，召
大学士刘健、李东阳、谢迁榻前，执健手以托。孝宗崩，
上以五月壬寅即皇帝位，大赦诏天下。

弘治十一年，更定东宫讲学仪。

按《明会典》，“弘治十一年定，是日早，内侍设书案于文
华殿内东。礼部鸿胪寺执事官于后殿行四拜礼毕，
鸿胪寺官请皇太子陞文华殿，导引至殿陞座。三师、
三少并宫僚以次序于丹陛上行四拜礼毕，从殿左
右门入，分班东西立。通事舍人以书案进。内侍展书，
侍读官进读。读毕，侍讲官进讲。讲毕，通事舍人彻案”，
各官叩头退。每日讲读，常仪与天顺年同。

### 世宗嘉靖十二年赠皇子载𡌴为哀冲太子按名山藏继体记哀冲太子载𡌴肃皇帝长子也母曰阎丽嫔上即位十二年始得之既越月当名谕礼

部尚书夏言曰：“‘皇子命名有敕谕，故事也。夫尚不省，
赐之敕，虚文矣。朕欲待其知事，乃教识之’。又，《礼》曰：‘父
命名，朕欲先告祖考焉’。”夏言言：“‘臣读《内则篇》，‘姆先相
曰：‘母某敢用时日祗见孺子’。夫对曰：‘钦有帅’。父执子
右手，咳而名之’。妻对曰：‘记有成’。此夫妇对语，非命子
词’。陛下曰：‘不降敕，甚善’。请拟定告庙命名制，以备一”
代典礼。上如言议。越月，皇子薨。敕曰：“朕荷天眷，予丈
夫子，虽即云亡，然尝告之皇天皇祖，诏示中外，将册
命之矣。重伤圣母之心，深切朕怀之悼。其谥之曰哀
冲太子。”

世宗嘉靖十八年，册立次子载壑为皇太子，重定册
立及赐赍监国之仪。

按《大政纪》：“嘉靖十八年二月辛丑，帝以南巡在迩，乃
册立次子载壑为皇太子。”

按《明外史庄敬太子传》：“庄敬太子载壑，世宗第二子，
母王贵妃。嘉靖十八年，帝将南巡，立为皇太子，年甫
四岁，令监国，以大学士夏言为傅。尚书霍韬、郎中邹
守益献《东宫圣学图》，疑为谤讪，几获罪。帝既得方士
段朝用，思习修摄术，谕礼部具皇太子监国仪。太仆
卿杨最争之，逮系瘐死，监国之议亦罢。赞善罗洪先”、
赵时春、唐顺之。请太子出阁，讲学文华殿，见群臣皆
削籍。太庙成，命太子摄祀。二十八年行冠礼。是日，风
坏泰折坊，越二日，薨。泰与太同未婚而死，曰“折”，殆其应云。帝命与哀冲太子并建寝园，岁时祭祀，从诸陵
后。

按《明会典》，“嘉靖十八年续定前期三日斋戒，至日上
躬诣南郊，以册立皇太子奏告皇天上帝，驾回恭诣
太庙告闻。皇祖命大臣祭告北郊列圣宗庙，太社稷、
帝社稷，朝日夕月天神地祇，行事俱用祭服，太常寺
办祭品，通用酒果脯醢三献。上帝皇祇加一牛。翰林
院撰告文。圜丘祭告，文武陪祀官各具祭服，陪拜百
官各具吉服，并耆老生儒俱于昭亨门外陪拜。其分
遣祭告北郊等官，俱诣圜丘陪拜毕，方各诣祭所。”《宗
庙祭告，文官五品以上、武官四品以上、皇亲指挥等
官、六科都给事中》，俱照例具服陪拜。《郊庙祭告毕》，上
具常服，以册立告闻于母后。《前期，鸿胪寺》设节册宝
案于奉天殿中，节中册东宝西。设册宝彩舆于丹陛
之东。教坊司设《中和韶乐》及太乐如常仪。内使设节
案于文华殿正中，设册宝案于节案前，设香案于册
宝案前，设皇太子拜位于香案前。至日，锦衣卫设大
驾卤簿，百官各具朝服，入丹墀内侍立。上具冕服，御
华盖殿。鸿胪寺官引执事官进至华盖殿，就次行五
拜三叩头礼。赞“各供”事。鸿胪寺官奏“请陞殿。”乐作。导
驾官前导，上陞座，乐止。鸣鞭报时。鸡唱定。时鼓讫，唱
排班文武百官及生儒耆老人等入班。鸿胪寺官赞
四拜，乐作，兴，乐止。左右侍班。引礼引正副使入就拜
位，赞“四拜。”传制官跪奏“传制。”俯伏，兴。执事官举节册
宝案，由殿左门出，置御道中。传制官由左门出，称“有
制。”赞跪，正副使跪，传制官宣制曰：“嘉靖十八年二月
初一日，册立元子某为皇太子，命卿等持节行礼。”赞
俯伏，兴，又四拜。礼毕，执事官举节册、宝置于彩舆中，
黄盖遮送。教坊司鼓乐前导，至文华殿，正、副使由中
门入，至丹陛下，停止。保姆奉皇太子迎于文华殿门
内。正、副使各捧节、册、宝置于案，节中，册东，宝西。内赞
导保姆奉皇太子就拜位。赞“四拜”，保姆奉皇太子拜，
兴。赞“宣册”，赞“跪”，保姆奉皇太子跪。鸿胪寺宣册官取
册，立宣于皇太子之左。宣讫，赞“受册”，捧册官以册授
皇太子，内侍官跪代受，以册授捧册官，置于册案。赞
“宣宝”，鸿胪寺宣宝官取宝，立宣于皇太子之右。宣讫，
赞“受宝”，捧宝官以宝授皇太子。内侍官跪代受，以宝
授捧宝官，置于宝案。赞“俯伏，兴。”保姆奉皇太子，兴，赞
“四拜”，保姆奉皇太子拜，兴。礼毕，正副使捧节由正门
出于奉天门，具本复命册立之。明日，上恭诣宗庙，捧
德祖神主，各庙捧主大臣捧列圣神主。奉安毕，上具
常服，率皇后、贵妃各具礼服。保姆奉皇太子恭行告
谢、三献如“常仪。毕，上具常服诣母后谒谢。皇后率贵
妃各具礼服，保姆奉皇太子诣上前，皇后、贵妃俱代
皇太子行八拜礼，贵妃又代皇太子诣皇后前行八
拜礼。”“保姆又代皇太子诣贵妃前行四拜礼。”上行告
谢礼毕，御奉天殿，颁诏天下如常仪。遣官赍捧御书、
礼物往各王府报知，及诏谕朝鲜国。是日，文武百官
上表行庆贺礼。仍上表贺皇太后。命妇入内贺皇后
俱如常仪。百官又以是日进笺贺皇太子。鸿胪寺官
预设案于文华门。班首捧笺置于案。行“叩头”礼毕。司
礼监官捧进

又按：“嘉靖十八年，册立东宫”，赐亲王一等银三百两，
纻丝十匹，纱十匹，罗十匹，锦四段，生熟绢三十匹，高
丽布十匹，白氁丝布十匹，西洋布十匹；二等银二百
两，纻丝八匹，纱八匹，罗八匹，锦四段，生熟绢十六匹，
高丽布六匹，白氁丝布六匹，西洋布六匹；三等银一
百两，纻丝六匹，罗六匹，锦四段，生熟绢十二匹，高丽
“布六匹，白氁丝布六匹，《西洋》布六匹。”

又按嘉靖十八年，时驾南巡，定《东宫监国之仪》：
“一，东宫朝驾仪仗等件，敕内府各该衙门先行造办；
一、请敕钦命辅臣一员，居守京师，保护皇储，一应军
国机务，悉听启行。”

一在京文武衙门遇有内外军机各王府紧要重大
军务、悉奏请处分。其有各处启报声息、即调边军剿
捕。仍遣人驰赴行在所奏闻

一皇城四门、京城九门、比常皆增拨官军守护、留守
武职大臣、同参赞尚书、仍每日操阅军马、各衙门称
奉令旨、调遣官军、及处分事务、所司须覆启施行
一五府九卿各衙门、凡有紧要重事、俱达行在所奏
闻。其每月进缴精微、监生考勤宴赏钞锭、官军俸粮、
及五府比试等项、俱照常启行

一祭祀凡遇忌辰陵祭、各常典祭。至期、太常寺启请、
取令旨遣官行礼。郊庙社稷之祭、候敕命行

一各处拜进表笺、特贺大礼、不系常典者、原差人恭
诣行在所投进。其进贺中宫东宫笺文、俱在京礼部
类收、司礼监官捧进

一各王府进慈孝献皇后香、并南京进香官、朝鲜国
吊使。礼部启请、命司礼监官捧进几筵、照例给赏彩
段钞锭

远方监生及考满复职等项、俱循例启行。

一各王府请给诰命。勋臣袭爵、殁后追封、两京堂上
官赠谥公侯伯。内外文职官员、请给诰敕。两京三品
以上官荫子。各处土官袭职、俱行在吏部奏行。其官
吏人等、丁忧查放起复官员、付选查题散官等项、俱
照常启行

一兵部推补两京五府锦衣卫在外总兵参将、各都
司掌印佥书、俱奏请擢用。其大选军职、查黄续、黄官
舍袭替优给土官袭替、及保用通事把事随司办事
长官等项、俱具启裁度

一“各处奏报边功、应该核勘、及勘明应该陞赏”等项、
俱启请行

一在外抚按官劾奏不职文武官。文官方面以上、武
官参将以上，奏闻待报。

一京卫军士冬夏布绢、及边卫军士冬衣布花袄、但
系年例给赏等项钱粮、该衙门启请行

一、在京各边镇、遇有紧急调用马匹、启请调取兑用。
一在京各衙门赴行在奏事人。俱兵部启请、给关应
付

一各王府奏诉重情、辩复爵位禄米者、俱诣行在所
奏闻。其请名请封请婚等项、在京具《启行》

一、天下岁贡生员到部者、该部查照事例启行。
一、四夷朝贡人员到京，一应赏宴、该部照例启行。
一法司问拟罪犯，除重囚奏请待报，其馀悉具《启决
放》。《敕谕》。审录矜疑罪囚、例该覆题、及京官军职犯人
例该参提、俱奏请定夺。

一刑名。凡内外大小官员有犯、具启准问者问之。若
所犯情重、该衙门具由奏请待报

一都察院点差各处巡按御史、具奏行在。馀差、及考
察公差回道御史、俱启行。中间有推奸避事、赃滥不
职者、具奏

一、通政司每日收过奏题本，照常封进，下科发抄各
衙门启行。其有疑碍难行者，差人赴行在取旨。
一、大理寺审录罪囚，详拟罪名，干系生杀，并提问大
小京官具奏。其每月缴刑部都察院问过囚犯奏本，
照常启行，俱送科备照。

### 穆宗隆庆元年赠长子翊𬬩为宪怀太子

按：《大政纪》云云。

按《明外史宪怀太子传》：“穆宗四子第三子神宗。宪怀
太子翊𬬩，穆宗长子，母慈圣太后。生五岁薨，赠裕世
子，隆庆元年追谥。”

隆庆二年三月，立皇子翊钧为皇太子，更定赐赉及
受朝之制。

按《大政纪》：隆庆元年正月，礼部请立皇太子。上曰：“皇
子尚幼，且先赐名，徐议册立。”二年正月，礼部尚书高
仪等覆上疏，请立东宫，以宣德、成化、弘治间册皇子
皆二龄六龄事例为据。上乃命择日具仪以闻。三月
辛酉，上御皇极殿，传立皇子为太子。

按《明通纪》：隆庆元年正月，礼部尚书高仪请册立皇
太子。上谕：皇子尚幼，先册名而后册立。二年正月，张
居正、高仪等复请立东宫。命择日具仪以闻。三月，册
立皇太子。无何，太子遇阁臣于御道西，召谓曰：“先生
良苦翊赞。阁臣顿首谢曰：‘愿殿下勤学’。答曰：‘方读三
字经’。既而曰：‘先生且休矣。睿音清粹，步履幽闲。举朝’”
称庆，以为后日之太平天子也。六年五月，上不豫。二
十五日召阁臣高拱、张居正、高仪至乾清宫受顾命。
上倚坐御榻，后及皇贵妃咸侍东宫立于左，拱等跪
于御榻下，命宣《顾命》曰：“朕嗣祖宗大统六年，偶得此
疾，遂不能起，有负先帝付托。东宫幼小，朕今付之卿
等。宜协心辅佐，遵守祖训，保固皇图。卿等功在社稷，
万世不泯。”拱等咸痛哭叩首而出。翌日，上崩于乾清
宫。六月，皇太子即皇帝位。时年十龄。

按《明会典》，“隆庆二年，册立东宫，赐亲王各银三百两，
纻丝八匹，纱八匹，罗八匹，锦四段，生熟绢十六匹，高
丽布六匹，白氁丝布六匹，西洋布六匹。管理亲王府
事者与靖江王各银一百两，纻丝六匹，罗六匹，锦四
段，生熟绢十二匹，布同前。”

又按隆庆二年，册立皇太子。诏于文华殿门东间设
座受群臣朝贺。百官于文华门外列班。

隆庆六年，增定东宫讲学仪。

按《明会典》，隆庆六年增定。是日早，侍卫侍仪如常仪。
内侍先设皇太子座于文华殿之东厢房，正中西向，
设书案于座之左。礼部鸿胪寺执事官候皇太子出
阁，导引至东厢房陞座。提调辅臣并侍班讲读等官
以次序立丹墀，行四拜礼毕。各官以次入东厢房，分
班相向立。鸿胪寺官赞“起案”，通事舍人以讲案进，内
侍展书，侍读官进读。读毕，侍讲官进讲。讲毕，通事舍
人彻案。命赐酒饭，各官叩头而退。每日讲读仪，与天
顺年所定同。但每日各官先诣文华门外，东西向序
立，候皇上御日讲经筵毕，皇太子出阁陞座。又题准东宫初讲之时，阁臣连侍五日。以后仍于每月三八
日一至，先行叩头而出，然后各官进入供事。

### 神宗万历二十九年册立元子常洛为皇太子

按《明通纪》：万历十四年二月，辅臣申时行等请册立
东宫，疏曰：“窃惟国本系于元良，主器莫若长子，故汉
臣有云：‘早建太子，所以尊宗庙、重社稷也’。仰惟皇上
受天眷命，缵祖洪图，德泽浃于寰区，嘉祥锺于后嗣。
自万历十年元子诞生，诏告天下，五年于兹矣。即今
麟趾螽斯，方兴未艾，正名定分，宜在于兹。查得祖宗”
朝故事，宣宗以宣德三年立英宗为皇太子，时年二
岁；宪宗以成化十一年立孝宗为皇太子，时年六岁；
孝宗以弘治五年立武宗为皇太子，尚未周岁也。盖
冢嗣升储，所以明震器之重；冲年贻哲，所以端蒙养
之功。《成宪》具存，昭然可考。今元子聪明克类，岐嶷夙
成，中外臣民，属心已久。及兹睿龄渐“长，阳德方亨，册
立礼仪，允宜修举。伏望皇上祗率祖宗之旧典，深惟
国家之大计，以今春月吉旦敕下礼部早建储贰，以
慰亿兆人之望，以固千万世之基。至于出阁讲学及
朝贺等仪，稍俟一二年后，睿体充实，次第上请。伏惟
圣明裁断施行，天下幸甚！”十五年，阁臣申时行等恭
请宸断，并举建储、封王。吉典疏曰：“昨年言事诸臣屡
请建储，道路流传，妄有窥测。臣等心窃非之。以为皇
上亲洒宸翰，谕示臣等，明旨昭然，布告四方，圣志何
常不定，而乃设不然之虑，为此纷纷，以故逡巡待命，
逾年于兹矣。及自新岁以来，则臣等亦有不容已于
言者。盖闻自古帝王或遇天象有警，民生可虞，则必
深思远图，多举吉祥善事，以慰悦群情，导迎和气。”臣
等仰稽星象，俯察舆情，窃谓今日吉祥善事，无如建
储闱，封王爵，以正纲常，明典礼，敷恩泽，庶几人心咸
悦，天意自孚，而言者尚未之及也。臣等请毕陈其说。
夫国家有大纲常，若父子兄弟，伦序一定而不可易
者是已；有大典礼，若建储封王，彝章具在而不可废
者是已。昔我太祖高皇帝三年四月之诏有曰：“朕闻
帝王之子，居嫡长者必正储位，其众子当封以王爵，
分茅胙土，大哉圣谟。”其为纲常典礼计，至精至备，真
万世圣子神孙所当遵守而不违者。伏惟皇长子聪
明岐嶷，睿质非凡。前此诞生之年，即已诏告寰区，奏
闻郊庙。今届六龄矣。天序既已默定，人心又皆翕从，
此圣祖所谓“宜正储位”者也。又惟皇第三子祥征艮
索，序属宗盟，虽未及胜衣趋拜之年，亦已有砺山带
河之重，此圣祖所谓“宜封三爵”者也。查得《本朝故事》，
成祖以永乐二年立仁宗为皇太子，即封赵王；英宗
以天顺元年立宪宗为皇太子，即封德、崇等王；世宗
嘉靖十八年，东宫二王俱在幼冲，亦同日受册。载在
《实录》，历历可考。臣等绎思列圣传家世守之法，仰体
皇上爱子均一之情，窃谓皇长子宜正位东宫，皇第
三子宜即分封大国，一时并举，尤为盛事。《诗》曰：“文王
孙子，本支百世。”又曰：“穆穆皇皇，宜君宜王。”盖言成周
之盛也。今匕鬯有归，磐石有辅，长幼之伦既正，“本支
之传益隆。在祖宗列圣在天之灵，岂不燕喜！且使内
而六宫、外而百官、远而四海、九州、六军万姓，无不欢
欣踊跃。其以慰安人心、干旋天意，岂曰小补而已。臣
等职在辅弼国家，休戚同之，故敢不避烦渎，辄效其
愚。伏望皇上俯察迩言，蚤定大计，将册立、册封吉典
及时举行，不胜幸甚！”十八年正月朔日，上在毓德宫
召阁臣申时行、许国王锡爵、王家屏四臣于西室，御
榻东向。时行等西向跪，致词云：“元旦新春，仰惟皇上
万寿万福，臣等不胜欣贺！”时行等又云：“册立东宫，系
宗社大计，伏望皇上早赐裁定。”上曰：“朕知之。朕无嫡
子，长幼自有定序。”郑妃亦再三陈请，恐外间有疑。但
长子犹弱，欲俟“其壮健使出，才放心。”时行等又云：“皇
长子年已九龄，蒙养豫教，正在今日，宜令出阁读书。”
上曰：“朕已知之。先生每回阁去罢，各赐酒饭一棹，烧
割一分。”时行等叩头谢，遂出。行去宫门数十丈许，上
复令司礼内臣追止之，云：“且少候。”丁巳，令人宣：“长哥
来，著先生每一见。”时行等复还至宫门内，立待良久，
上令内臣觇视申阁老等：闻召长哥亦喜否？时行等
语内臣云：“我等得见睿容，便如睹景星庆云，真是不
胜之喜。”内臣入奏，上微哂颔之。久之，司礼内监传言
皇长子至矣，皇三子亦至，但不能离乳保。遂复引入
西室，至御榻前，则皇长子在榻右，上手携之，皇三子
傍立，一乳母拥其后。时行等既见，因贺云：“皇长子龙
姿凤目，岐嶷非凡，仰见皇上昌后之仁，齐天之福。”上
欣然曰：“此祖宗德泽，圣母恩庇，朕何敢当？”时行等奏：
“皇长子春秋渐长，正当读书进学。”上曰：“已令内侍授
书诵读矣。”时行云：“皇上正位东宫，时方六龄，即已读
书，皇长子读书已晚矣。”上曰：“朕五岁即能读书。”复指
皇三子，“是儿亦五岁”，尚不能离乳母，且数病。时行等
稍前，熟视皇长子。上手引皇长子向明正立，时行等
注视良久，因奏云：“皇上有此美玉，何不早加琢磨，使

立东宫。皇贵妃亲弟郑国泰特疏敦请。《圣谕》云：“朕昨
览卿等所奏揭帖固是。但皇子体脆质弱，再少俟时
日，朕自有旨。其于长幼之序，岂有摇动？便于明年冬
传旨册立。如再渎扰，直待十五岁册立。钦此。”十一月，
《兵部题请边务久废，阅视当严，九边宜各差科臣一
员》。上自八月以来，久未视朝。群臣请于十九日恭遇
圣母万寿之辰，幸出临受贺。二十一年正月，阁臣王
锡爵谨沥密诚，请立东宫，疏奉圣谕：“朕虽去岁有旨，
今春行册立之典，昨读《皇明祖训》内一条立嫡不立
庶之训。况今皇后年齿尚少，倘后有出册东宫乎？封
王乎？欲封王，是背违祖训，欲立东宫，是二东宫也，故
朕迟疑未决。既卿奏来，朕今欲将三皇子俱暂一并
封王，少待数年，皇后无出，再行册立，庶上不背违祖
训，下于事体两便。卿可与朕作一谕旨来行。”光禄寺
寺丞朱维京、刑科给事中王如坚各疏请册立，上怒
甚，革职谪戍。阁臣王锡爵特疏恳救，有旨免戍。二月，
阁臣请会议册典，不允；复请面陈册储事体，不报。阁
臣王锡爵请定册典，以信初诏。十二月，阁臣王锡爵
等请皇长子先行冠礼，疏，奉圣谕：“朕意亦应皇长子
出阁，未行冠礼。朕查《大明典礼》，东宫与王衮冕、皮弁
二服，冠则皆同，其服则异。今欲行冠礼，仪从何行？朕
意欲暂著常服出讲，待册立后再行加冠礼未迟。钦
此。”二十九年冬，册立元子为皇太子时，冠婚并举，翰
林院检讨沈㴶撰《元良颂》，册封福王、瑞王、惠王、桂王
恭上圣母慈圣宣文明肃贞寿端献皇太后徽号，群
臣奉表称贺，存问在籍阁臣申时行敕曰：“卿等赞襄
密勿，辅朕有年。前屡有疏揭劝朕册立，朕志已定，待
期举行。但因卖直沽名之辈屡来激聒，故从延缓。知
卿等忠言至计，尚郁于怀。今元子气体充盈，学业精
进，已册立皇太子，冠婚并举，暨诸子封为福王、瑞王、
惠王、桂王，率文武百官奉册宝，加上圣母尊号曰‘慈
圣宣文明肃贞寿端献皇太后。国本已定，庆溢宫庭，
念卿等家居，系心良切。兹遣官赍敕存问，仍令该布
政司官办备羊酒花银五十两、彩段四表里，一同持
送，以示优眷。卿其加餐自爱，特谕知之’。”三十年三月，
在籍阁臣王锡爵《谢存问疏》曰：“‘兹者伏遇皇上以册
立、册封礼成，加上圣母徽号，因降敕谕，遣刑部员外
王玠赍至臣籍存问，恩赐宠渥。臣谨望阙恭谢外，伏
念往年储宫议起，虽尝从同官反复疏揭，不过即皇
上长幼定序’一语，次第敷陈。臣等原无更端自出之
见，可市为名者。既蒙屡旨涣颁，吉期可待，臣等又原
无有馀不尽之忠，郁而未伸者。”今日之举，如天之清，
如日之明，又如震雷一发，而万疑万谤，涣然冰释。以
臣之愚，越在草野，但有倾耳下风，伏膺明信已耳，其
他尚何容赞一词、献一曝，而以勤九重万里遗簪弃
履之思，金茎玉露之赐乎？伏惟天地之恩，非草木可
酬；腹心之感，非披沥能尽。臣之所愿，“皇上弘锡孝类，
大庇恩覃，推不遗旧臣之心，因并推旧臣感恩图报
之心。凡事为狂愚激聒，有所欲行欲罢而未果者，一
切示人以日月之明、四时之信，则臣区区私祝之忱
也。”四十八年七月，圣谕内阁：“朕嗣祖宗大统，历今四
十八年。久因国事焦劳，以致脾疾遽不能起，有负先
帝付托。惟皇太子青宫有年，实赖卿与司礼监协心
辅佐，遵守祖宗，保固皇图。卿功在社稷，万世不泯。”二
十一日酉时，上崩。遗诏曰：“朕以冲龄，缵承大统，君临
海内，四十八载于兹。享国最长，夫复何憾。念朕嗣服
之初，兢兢化理，期无负先帝付托。比缘多病，静摄有
年。郊庙弗躬，朝讲稀御，封章多滞，僚采半空。以矿税
繁兴，征调四出，民生日促，边衅渐开。夙夜思维，不胜
追悔。方图改辙，嘉与天下维新，而遘疾弥留，不复可
起。盖愆补过，允赖后人。皇太子聪明仁孝，睿智夙成，
宜嗣皇帝位。且宜修身勤政，亲贤纳谏，以永弘图。皇
长孙宜及时册立进学。瑞王、惠王、桂王各择善地，令
早就藩封。大小臣工各协恭和衷，辅理嗣君，保乂王
室：是皆朕惓惓之至意也。内阁辅臣，亟为简任；贰卿
大寮，尽行推补；两咨考选并散馆科道官，俱令授职；
建言废弃及矿税诖误诸臣，酌量起用。一切榷税并
新增织造、烧造等项，悉皆停止。各衙门见监人犯，俱
送法司查审，应释放者释放。东师缺饷，宜多发内帑
以助军需。陈亡将士，速加恤录。《丧礼》遵旧制，以日易
月，二十七日释服。毋禁民间音乐嫁娶。宗室亲王，藩
屏为重，毋得辄离本国。各处总督、镇边三司官，地方
攸系，不许擅去职守。闻丧之日，止于本处哭临。三日
进香，差官代行。卫所府县并王官俱免进香。”诏告天
下，咸使闻知。八月丙午朔，帝登极，诏告天下。

### 怀宗崇祯三年立皇长子慈烺为皇太子

按《春明梦馀录》：“崇祯二年二月初四日，皇长子生，诏
曰：‘朕惟帝王，膺天历而奉宗祧，首重元储，尤隆世嫡。
朕以眇躬，嗣位丕基，夙夜祇念我皇祖、皇考，集庆发
祥，源深绪远，伫昌嗣续，仰慰兹荷。上帝居歆，宗祊垂佑，以今年二月初四日第一子生，系皇后周氏出。中
闱开家嗣之先，万国惬元良之祝。肆颁渥泽，覃被多’”
方。三年二月初十日，册立东宫。诏曰：“朕惟自古帝王
嗣大历服，长治久安，莫不首重建储，所以定宗祧，隆
国本，凝天眷而系人心也。我祖宗列圣相承，德祚绵
洽，率由兹道，以裕贻谋。朕祗绍丕基，兢怀付托。乃荷
皇穹眷祐，后嗣蚤开，长子慈烺，睿托坤元，祥锺震一。
中外起敬承之颂，天人表协应之符。昨日文武臣民
疏请再三举行册礼，而朕以子方襁褓，谦让未遑。兹
届青阳载仲之辰，正值苍巽诞弥之月，礼官复申前
请，众志诚难固违。爰考旧章，式诹吉日，祗告于天地
宗庙社稷，授册宝，立慈烺为皇太子，以仰承累叶无
疆之绪，俯慰兆人胥戴之情。大典告成，环垓同庆。”
按《明外史太子慈烺传》：“慈烺，庄烈帝第一子，母周皇
后，崇祯二年二月生，帝颁诏肆赦。九月，立为皇太子。
十年，群臣屡请出阁，帝定期来岁二月预择东宫侍
班讲读等官，命礼部尚书姜逢元，詹事姚明恭，少詹
王铎、屈可伸侍班，礼部侍郎方逢年，谕德项晔，修撰
刘理顺，编修吴伟业、杨廷麟、林增志讲读，编修胡守
恒、杨士”聪校书。十一年二月，皇太子出阁。十五年正
月，东宫开讲，内阁诸臣条上讲仪。是年六月，帝因枚
卜，阁臣疑吏部尚书李日宣有私，御中左门，召对诸
大臣。帝衣青袍，皇太子、定王、永王皆衣红侍案前，良
久乃退。七月，改慈庆宫为皇太子端本宫，慈庆，懿安
皇后所居也。时太子年十四，议明岁选婚，故先为置
宫，而移懿安后于仁寿殿。十六年七月，帝御中左门，
亲鞫吴昌时，太子及定王复侍侧良久。李自成破京
师后，太子不知所终。福王时，有自北来称太子者，朝
臣皆以为王之明者，伪为之，系诸狱中。南都士民哗
然不平。史可法、袁继咸及刘良佐、黄得功辈皆上疏
力争。左良玉以救太子为名，至起兵犯阙，其真伪卒
莫能明也。

### 皇清